Marju Mikiver

Marju Mikiver (sündinud Marju Mägiste; 15. detsember 1928 – 22. veebruar 2013) oli eesti raamatukogundustegelane ja Lõuna-Rootsi Eesti Maja juhatuse esimees.

Ta oli Julius Mägiste tütar. Ta põgenes koos vanematega Eestist Saksamaa kaudu Rootsi ja jätkas seal õpinguid Stockholmi Eesti Gümnaasiumis, mille lõpetas Rootsi üliõpilaseksamiga 1948. aastal Marju Mikiver in memoriam. Eesti Päevaleht (Rootsi), 20. märts 2013. Seejärel õppis raamatukoguhoidjaks Lundis, kus ta vanemad elasid.

1954. aastal abiellus ta kunstnik Olev Mikiveriga ja asus elama Malmösse. Töötas sealses raamatukogus kuni pensionile jäämiseni muusikaosakonna juhatajana.

Marju Mikiver oli organisaator Lõuna-Rootsi eesti organisatsioonides, sealhulgas Eesti Pensionäride Ühingu juhataja. Aastail 2002–2011 oli ta AB Lõuna-Rootsi Eesti Maja juhatuse esimees.

Viited

Kategooria:Raamatukogundustegelased
Kategooria:Eestlased Rootsis
Kategooria:EYS Veljesto liikmed
Kategooria:Sündinud 1928
Kategooria:Surnud 2013